Publication: Magyar Közlöny
Issue: MK-2010-183 (Year: 2010, Number: 183)
Era: contemporary
Section: A földgázellátásról szóló 2003. évi XLII. törvény szerinti közüzemi nagykereskedõ forrásaival rendelkezõ kereskedõ és
Paragraph Index: 809

A földgázellátásról szóló 2003. évi XLII. törvény szerinti közüzemi nagykereskedõ forrásaival rendelkezõ kereskedõ és az egyetemes szolgáltatásra jogosult felhasználót ellátó kereskedõ köteles a napi nominálás megtételekor az egyetemes szolgáltatásra jogosult felhasználók ellátásához szükséges mennyiséget külön feltüntetni. 1.9. Kapacitástúligénylés kezelése a szállítórendszeren Kapacitáshiány esetén a rendszerhasználó az adott belépési pontra vonatkozóan meghirdetett kapacitásaukción ajánlattevõként kapacitás hozzáférési jogot szerez. Az ajánlatot a többletre az éves szállítási kapacitásdíj%-ában kell megtenni. A licitálás alapértéke 0%. Az aukció nyertesei aukciós díjként a legnagyobb éves kapacitás-lekötésre vetítve megfizetik a vállalt összeget, majd a megszerzett hozzáférési jog alapján megfizetik az átadási-átvételi pontra az éves legnagyobb kapacitás-lekötésre számított szállítási kapacitásdíjat. 1.10. Kereskedõváltás 1.10.1. A kereskedõváltás miatt az átadási-átvételi pontonként órai és napi kapacitás igények joghatályos bejelentését az ÜKSZ-ben meghatározott idõpontig kell megtenni. 1.10.2. A lekötött kapacitás bejelentésének késedelme esetén a rendszerhasználó – a bejelentett kapacitás igényváltozás után a teljes szerzõdési idõszakra felszámolt szállítási kapacitásdíjon felül – köteles a szállítói engedélyes részére megfizetni az adott átadási-átvételi pont(ok)ra a bejelentett kapacitás igény változás éves szállítási kapacitásdíjának 1/365 részét a késedelem minden napjára (pótdíj). 1.10.3. Az 1.10.2. pont szerinti pótdíjra vonatkozó számlát a szállítói engedélyes a szállítási kapacitásdíj számlájával együtt jogosult kiállítani a rendszerhasználó számára, aki a pótdíjakra és utólagos kapacitásdíjra vonatkozó számlát a szállítási kapacitásdíj számlájával együtt köteles kiegyenlíteni. 1.11. Szagosítási díj A szagosítási díjat a 2. § (1) bekezdés a) pont aa) alpont aaa) és aab) pontja szerinti átadási-átvételi pontokon mért, és a kapcsolódó rendszer üzemeltetõje által az ÜKSZ-ben a szállítóvezetékek be és kitáplálási pontjaira vonatkozó allokálási szabályok szerint leosztott földgáz mennyisége, valamint a szagosítási szolgáltatási szerzõdésben rögzített, az adott átadási-átvételi pontra és idõszakra vonatkozó szagosítási norma szorzata alapján kell megfizetni a tárgyhót követõ hónapban. 2. Elosztási díjrendszer 2.1. Általános szabályok 2.1.1. Az elosztási forgalmi díjat a 2. § (1) bekezdés a) pont ab) alpontja szerinti átadási-átvételi pontokon mért földgáz mennyiség alapján számított hõmennyiségre kell megfizetni. 2.1.2. A tárgyhó elsõ napján esedékes elosztási kapacitásdíjat azon felhasználóknak (felhasználók után) kell fizetni, amelyeknek a 2. § (1) bekezdés a) pont ab) alpontja szerinti átadási-átvételi pontján a legnagyobb kapacitású gázfogyasztást mérõ gázmérõk névleges összkapacitása nagyobb 100 m3/h-nál. Ezen felhasználók tekintetében a rendszerhasználó szerzõdési idõszakon belüli legnagyobb kapacitás-lekötése nem lehet kisebb 3131 MJ/h-nál. 2.1.3. A tárgyhó elsõ napján esedékes elosztási alapdíjat azon felhasználók után kell megfizetni, amelyeknek a 2. §

Source: https://magyarkozlony.hu/hivatalos-lapok/9be1415c8686247f23eb80712710d7f4d491a537/dokumentumok/9243d96b7dbae414777aaa06950b50f0129cd1c5/letoltes